Author Topic: Coram Deo Gedagtes (Read 16839 times)
« Reply #265 on: November 05, 2019, 09:25:57 PM »
God het nog nooit moed op gegee op ons nie. Nee, Hy gee ons nog elke keer ‘n kans om ons tot Hom te keer sodat ons die vrugte van ons werke sal kan pluk. God kan nie help as ek en jy kies om nie gehoorsaam te wees aan wat Hy vir ons beplan nie, wat Sy droom is vir jou en my nie. God wil voorspoed en nie teenspoed vir ons hê, maar wanneer ons die teenspoed kies bo die voorspoed; hoe kan God se droom vir jou en my dan bewaarheid word. God se droom vir jou is gesondheid, hoe moed God jou gesond hou as jy rook en drink en jou liggaam verniel. God se droom vir jou is om ‘n gelukkige huwelik te wil hê, maar hoe moet God dit gelukkig hou as jy jou verlustig aan ander en wellus gedagtes het. Dit is jou eie keuse om God se droom vir jou te verwesenlik, want Hy het reeds Jesus vir ons gegee om dit vir ons makliker te maak om terug te keer na Sy skeppingsdoel vir jou en my.
« Reply #266 on: November 07, 2019, 09:24:16 PM »
Vader het jou lief en Hy is altyd daar vir jou. Hy het ons nie nodig nie want Hy kan alles tog gee Hy aan ons lewe en vertrou Hy ons met die heerskappy van die wêreld en selfs nadat ons onsself as onbetroubaar bewys het stort Hy nog Sy liefde oor ons uit. Hy ken ons harte en Hy weet waar ons swakplekke le en Hy kom ons swakhede te hulp. In Hom lê ons sterkte.
Háb_3:19 Die HERE Here is my sterkte, en Hy maak my voete soos dié van herte, en Hy laat my tree op my hoogtes.
« Reply #267 on: November 12, 2019, 09:32:36 PM »
Wees geduldig en hanteer elke probleem waarmee jy vandag gekonfronteer word wanneer dit opduik - so 'n gesindheid sal bydra tot geestelike groei.
Psalm 28:8 Die HERE is ‘n sterkte vir hulle, en Hy is ‘n vesting van verlossing vir Sy gesalfde
« Reply #268 on: November 20, 2019, 06:43:52 AM »
God ken jou
Jy kan elke oomblik met God praat, jy het nie ‘n afspraak nodig nie, jy het nie ‘n kerk nodig nie, want Hy is nader aan jou as wat jou vel is. God ken jou opsigtelike dowwe kolle en jou geheime swartkolle, jou geheime met satan. Hy ken jou – en Hy het jou klaar aanvaar en het jou baie lief.
Jy kan maar leef, leef voluit, leef Jesus.
« Reply #269 on: February 05, 2020, 08:17:25 AM »
Ek kannie bid ONSE as ek net vir myself leef nie .
Ek kannie bid WAT IN DIE HEMEL IS as ek nog aardgebonde is nie
Ek kannie bid LAAT U NAAM GEHEILIG WORD as ek dit ydellik gebruik nie.
Ek kannie bid AAN U BEHOORT DIE KONINKRYK as ek Jesus nie dien nie
Ek kannie bid EN DIE HEERLIKHEID as ek my lewe regeer nie